ΤΟ ΤΜΗΜΑ ΤΟΥ ΣΕΡΙΦΗ ΤΗΣ ΚΟΜΗΤΕΙΑΣ ΤΟΥ ΛΟΣ ΑΝΤΖΕΛΕΣ
ΕΙΝΑΙ ΤΟ ΜΕΓΑΛΥΤΕΡΟ ΣΤΗ ΧΩΡΑ,
ΕΞΥΠΗΡΕΤΩΝΤΑΣ ΤΟΝ ΜΕΓΑΛΥΤΕΡΟ ΠΛΗΘΥΣΜΟ.
ΕΡΕΥΝΟΥΝ ΤΟΥΣ ΠΙΟ ΒΑΡΒΑΡΟΥΣ ΚΑΙ ΠΕΡΙΠΛΟΚΟΥΣ ΦΟΝΟΥΣ.
ΑΥΤΕΣ ΕΙΝΑΙ ΟΙ ΙΣΤΟΡΙΕΣ ΤΟΥΣ.
20 ΑΥΓΟΥΣΤΟΥ 2001 6:00 Μ.Μ.
Στις 20 Αυγούστου μού τηλεφώνησε ο Μπρους
και μου είπε ότι η γυναίκα του, η Τζάνα, αγνοείται από το πρωί.
Ρώτησε αν ήξερα πού ήταν.
Ήμουν πολύ καλή φίλη, σχεδόν σαν αδερφή της Τζάνα,
και είπα "Όχι, δεν την έχω δει.
Δεν έχω ιδέα πού μπορεί να είναι".
Ρώτησα "Μπρους, μπορώ να κάνω κάτι για σένα;"
Και ξέσπασε σε λυγμούς και είπε
"Πες μου πού είναι η γυναίκα μου".
Το Τμήμα Σερίφη του Λος Άντζελες είναι το καλύτερο.
Στο Λος Άντζελες εκδικάζονται διαβόητες υποθέσεις.
Πρέπει να είσαι αφοσιωμένος 110%.
Είναι φόνος. Δεν υπάρχει πιο σοβαρό έγκλημα.
Έχει να κάνει με το πάθος και την αίσθηση καθήκοντος.
Η δικαιοσύνη αποδίδεται με την αλήθεια.
ΑΝΘΡΩΠΟΚΤΟΝΙΕΣ: ΛΟΣ ΑΝΤΖΕΛΕΣ
Στις 20 Αυγούστου 2001 ο Μπρους Κόκλιτς τηλεφώνησε στον σερίφη του Λέικγουντ,
για να δηλώσει την εξαφάνιση της συζύγου του, Τζάνα.
ΤΖΑΝΑ & ΜΠΡΟΥΣ ΚΟΚΛΙΤΣ
Ο Μπρους είπε "Έχουμε μεσιτικό γραφείο στη βόρεια πλευρά του Λονγκ Μπιτς
και η Τζάνα έπρεπε να έρθει στο γραφείο
και δεν ξέρω πού είναι".
Ο Μπρους και η Τζάνα είχαν κτηματομεσιτική στο Μπίξμπι Νολς.
Το γραφείο στο Λονγκ Μπιτς ήταν κοντά στο λιμάνι
και όχι μακριά από την κατοικία τους στο Λέικγουντ.
Την επόμενη μέρα, Τρίτη, 21 Αυγούστου, ο Μπρους είπε ότι η Τζάνα έλειπε.
Δεν είχε γυρίσει.
Υπάρχει αυξημένο ενδιαφέρον
για το πού είναι. Τι της έχει συμβεί;
Καθόμασταν όλοι και σκεφτόμασταν
τι μπορεί να έχει συμβεί.
Ο Μπρους ήταν χάλια. Καθόταν στον καναπέ
με το κεφάλι στα χέρια, κλαίγοντας σαν μωρό
και μας έδωσε όλες τις λεπτομέρειες.
Ότι το αμάξι έλειπε,
και ότι προσπαθούσε να σκεφτεί τι μπορούσε να κάνει,
πού να ψάξει, να νοικιάσει ελικόπτερα,
να προσλάβει ερευνητές.
Ξέρω, ως ερευνήτρια εξαφανίσεων,
ότι το 99,9% των ανθρώπων επιστρέφουν μέσα σε 24 ώρες.
Υπάρχουν διάφορα πράγματα που ερευνούν οι αρχές
μετά τις πρώτες 24 ώρες,
όταν γίνεται πιο πιθανό να τους έχει συμβεί κάτι,
εκτός από το να το έχουν σκάσει.
Μήπως έχει γίνει έγκλημα;
Μήπως της έκλεψαν το αμάξι; Μήπως είχε ατύχημα;
Ελέγξαμε τα νοσοκομεία για τροχαία ατυχήματα.
Έτσι, ξέραμε ότι μάλλον δεν ήταν αυτό.
Μου ανέθεσαν να πάω στην οικία Κόκλιτς.
Αποφάσισα να καλέσω μια ομάδα ανθρωποκτονιών,
γιατί θα έπαιρνε πολύ χρόνο να ερευνηθεί,
και μια από τις ερευνήτριες ήταν η Κάρεν Σόνκα.
Όταν ήμουν μικρή και σκεφτόμουν τι ήθελα να κάνω,
σκέφτηκα "Θέλω να γίνω αστυνομικός,
για να οδηγώ παντού γρήγορα".
Με προσέλαβαν στο Τμήμα του Σερίφη το 1986.
Ήταν δύσκολο να είσαι γυναίκα αστυνομικός στα μέσα της δεκαετίας του '80.
Ένιωθα ότι έπρεπε να αποδείξω τον εαυτό μου.
Έκανα πολλά παραπάνω
από όσα έπρεπε να κάνει ένας άντρας υπαστυνόμος ή ερευνητής.
Ήθελα να δουλεύω τις υποθέσεις μου
και να 'μαι σίγουρη ότι έκανα εκπληκτική δουλειά.
Η Κάρεν ξεπατωνόταν.
Να 'ναι καλά.
Δεν θα άφηνε κανέναν να εμποδίσει τα όνειρά της.
ΛΟΝΓΚ ΜΠΙΤΣ
Ο Μπρους κι η Τζάνα είχαν ένα σπίτι στο Λέικγουντ, βόρεια του Λονγκ Μπιτς,
που ήταν σε γήπεδο γκολφ.
Ωραίο σπίτι.
Μόλις φτάσαμε στο σπίτι των Κόκλιτς, μιλήσαμε με τον Μπρους.
Ο Μπρους μού είπε ότι τη Δευτέρα το πρωί
αποχαιρέτισε την Τζάνα με ένα φιλί γύρω στις 6:00 π.μ.
Ήταν συνεργάτες σε μεσιτικό γραφείο.
Και συνήθως η Τζάνα έφτανε στο γραφείο στις 9:00 ή 9:30 π.μ.
Στις 10:00 ή 10:30 ο Μπρους είπε
ότι ρώτησε τους άλλους μεσίτες
πού ήταν η γυναίκα του. Είπαν "Δεν ήρθε ακόμα".
Ο Μπρους και η Τζάνα είχαν έναν συνεργάτη, τον Κρις Μπότοσαν, που ήταν στο γραφείο,
και ο Κρις αποφάσισε να πάει με τον Μπρους στο σπίτι για να δει αν ήταν εκεί η Τζάνα.
Έλειπε το αμάξι της. Η τσάντα της. Το κινητό της.
Ο συναγερμός στο σπίτι ήταν ενεργοποιημένος.
Ήταν καχύποπτος. Πού μπορεί να έχει πάει;
Σε μια εξαφάνιση ενηλίκου, πρέπει να δεις όλα τα ενδεχόμενα.
Μπορεί να το έσκασε.
Ίσως είχε κάποια εξωσυζυγική σχέση.
Πρέπει να τα ερευνήσεις όλα.
Πώς είναι ψυχολογικά; Παίρνει φάρμακα;
Αυτά μάς δείχνουν πώς είναι.
Σε αυτήν την περίπτωση κάτι δεν πάει καλά, φαίνεται ύποπτο.
Ο Μπρους μού είπε ότι την Παρασκευή το βράδυ
η Τζάνα είχε πάει σε συναυλία με τη φίλη της τη Νίνι.
Και ότι η Τζάνα μάλλον γύρισε σπίτι μετά τα μεσάνυχτα.
ΣΥΝΑΥΛΙΑ ΜΕ ΝΙΝΙ
Ο Μπρους είπε ότι ήθελαν να περάσουν ένα χαλαρό Σαββατοκύριακο
μόνο οι δυο τους.
Τη Δευτέρα ο Μπρους είπε ότι η γυναίκα του εξαφανίστηκε.
Και κανείς δεν μπορεί να προσδιορίσει τι της συνέβη.
Δεν ταιριάζει καθόλου στον χαρακτήρα της.
ΜΗΤΕΡΑ ΤΗΣ ΤΖΑΝΑ
Είναι σαν να εξαφανίστηκε από προσώπου γης.
Ο Μπρους μάς επέτρεψε να ψάξουμε το σπίτι
για τυχόν στοιχεία.
Ψάχναμε τα σκουπίδια.
Ψάχναμε τα πάντα στο σπίτι
για να καταλάβουμε τι συνέβη στη Τζάνα.
Θυμάμαι ότι άκουσα τον τηλεφωνητή στο σπίτι τους.
Έγραφα τα τηλέφωνα.
Ο Μπρους είπε ότι δεν ήθελαν να απαντήσουν σε κανέναν,
επειδή η Τζάνα ήταν θορυβημένη από μια άγνωστη αντρική φωνή
που άφηνε μηνύματα στον τηλεφωνητή τους.
Ο Μπρους τούς ρώτησε "Θα ακούσετε την ηχογράφηση;
Ακούγεται σαν απειλή".
Απευθυνόταν στην Τζάνα.
Ήταν αντρική φωνή και έλεγε
"Με ξέρεις. Πρέπει να με πάρεις".
Ο Μπρους είπε ότι αυτός και η Τζάνα είχαν θορυβηθεί πολύ
κι ότι δεν αναγνώρισαν τη φωνή.
Βάλαμε τους περισσοτέρους γνωστούς μας να το ακούσουν
και κανείς δεν τον αναγνώρισε.
Ρωτήσαμε "Ποιος θα ήθελε να της κάνει κακό; Είχε εχθρούς;"
Ο Μπρους είπε "Εξαιτίας του πατέρα της,
κάποιος μπορεί να την απήγαγε".
Η Τζάνα ήταν η Τζάνα Κάρπεντερ-Κόκλιτς.
Ο πατέρας της ήταν γερουσιαστής, πολύ γνωστός στην Καλιφόρνια.
Ο πατέρας της Τζάνα, ο γερουσιαστής Κάρπεντερ,
ήταν πολύ δημοφιλής στην κοινότητα.
Ωστόσο, μπλέχτηκε σε εγκληματική δραστηριότητα
αργότερα στην πολιτική του καριέρα.
Και του ασκήθηκε δίωξη. Πήγε και φυλακή.
Δύο χρόνια πριν εξαφανιστεί η Τζάνα, αφέθηκε ελεύθερος.
Οπότε, τα ΜΜΕ τόνισαν ότι αυτό έπρεπε να έχει κάποια σχέση με την εξαφάνισή της.
Μπορεί να ήταν κάποιο είδος εκδίκησης
για όλες τις πράξεις που είχε κάνει στην πολιτική του καριέρα;
Αυτή η άγνωστη αντρική φωνή που άφηνε μηνύματα
ίσως είναι ο πιθανός απαγωγέας.
Ο Μπρους μάς είπε ότι έχουν κατασχεμένα ακίνητα
σε περιοχές συμμοριών στην κομητεία του Λος Άντζελες.
Μπορεί η Τζάνα να είχε πάει εκεί και να την είχαν απαγάγει.
Αυτή ήταν η δουλειά της Τζάνα, να παίρνει τα ενοίκια.
Είχε όπλο.
Φοβόταν μήπως
κάποιος προσπαθούσε να τη ληστέψει όταν μάζευε τα λεφτά.
Αυτό προσθέτει άλλο επίπεδο στην έρευνα.
Σε πολλές περιπτώσεις, αν κάποιος δεν θέλει να χρησιμοποιήσει όπλο,
μπορεί εύκολα να χρησιμοποιηθεί εναντίον τους.
Λείπει μία μέρα, δεν το συνηθίζει.
ΣΥΖΥΓΟΣ ΤΗΣ ΤΖΑΝΑ
Είναι πολύ σωστή επαγγελματίας και την αγαπώ πολύ
και ελπίζω να επιστρέψει το συντομότερο.
Ο Μπρους ήταν πολύ συνεργάσιμος.
Ήθελε να μας δώσει τις πληροφορίες που χρειαζόμασταν.
Ο Μπρους είπε ότι ήταν παντρεμένοι 11 χρόνια
και ότι ήταν πολύ αγαπημένοι.
Ο Μπρους και η Τζάνα είχαν παρόμοιους στόχους
και άρχισαν να φτιάχνουν μαζί μια κτηματομεσιτική
που ήταν πολύ πετυχημένη.
Ήταν δεμένοι με τη δουλειά τους, αλλά απολάμβαναν τη ζωή τους.
Καταλάβαινα ότι τον αγαπούσε.
Περνούσαν πολύ χρόνο μαζί, σχεδόν όλον τον χρόνο τους.
Ποτέ δεν αποφάσιζαν χωρίς να συμβουλευτούν ο ένας τον άλλον
και πάντα μιλούσαν
για το πού πήγαιναν και πώς θα έφταναν εκεί.
Καθίσαμε ως αργά χτες βράδυ προσπαθώντας να βρούμε κίνητρο.
ΠΟΛ ΚΑΡΠΕΝΤΕΡ ΠΑΤΕΡΑΣ ΤΗΣ ΤΖΑΝΑ
Γιατί να το κάνει κάποιος αυτό;
Μας πίεζε ο χρόνος.
Η Τζάνα μπορεί να είχε απήχθη και είχαμε ήδη χάσει χρόνο.
Μπορεί να ήταν σε κίνδυνο.
Ζητήσαμε από τα ΜΜΕ να δημοσιεύσουν τη φωτογραφία της,
το αμάξι της, την πινακίδα.
Χρειαζόμαστε βοήθεια για να βρούμε την Τζάνα Κόκλιτς.
Αν βρούμε το αμάξι, μάλλον θα βρούμε την Τζάνα.
22 ΑΥΓΟΥΣΤΟΥ 2001 Η ΤΖΑΝΑ ΑΓΝΟΕΙΤΑΙ 2 ΜΕΡΕΣ
Περιμέναμε ότι θα υπήρχε ένα σημείωμα για λύτρα
ή κάτι που θα μας έδειχνε ότι ζει,
και συνεχίσαμε να ελπίζουμε.
Ο χρόνος περνά.
Η Τζάνα δεν έρχεται σπίτι.
Η Τζάνα δεν τηλεφωνεί.
Τίποτα.
Και η αστυνομία ανακρίνει κόσμο.
Η πολιτική θεωρία για τον πατέρα της δεν οδήγησε πουθενά.
Το ελέγξαμε και το απορρίψαμε.
Αλλά το όνομα που προέκυψε όταν μιλήσαμε στον Μπρους Κόκλιτς
ήταν του Κρις Μπότοσαν.
Ο Μπρους είπε ότι ήρθε σπίτι με τον Κρις όταν έψαχνε την Τζάνα.
Ο Κρις ήταν συνεργάτης της Τζάνα και του Μπρους
σε μια εταιρεία λογισμικού που μόλις ξεκινούσαν.
Νομίζω ότι κάτι συνέβη
μεταξύ αυτού και της Τζάνα.
Ο Μπρους δεν μου είπε ποτέ τίποτα γι' αυτό,
αλλά ήταν εμφανές
τις λίγες φορές που τους είδα όλους μαζί
ότι η Τζάνα δεν συμπαθούσε πολύ αυτόν τον τύπο.
Δεν ήταν ευχαριστημένη μαζί του.
Ο Κρις, ως συνεργάτης του Μπρους και της Τζάνα,
θα ωφελούταν από την εξαφάνιση της Τζάνα.
Σε αυτήν τη δουλειά, χωρίς την Τζάνα, ο Κρις θα έπαιρνε μεγαλύτερο μερίδιο.
Η αστυνομία είπε ότι ίσως ο Κρις είχε κάποια σχέση.
Μετά μάθαμε ότι έφυγε από την πόλη.
Οπότε ξαφνικά αυτό κίνησε τις υποψίες του Τμήματος του Σερίφη.
Βρήκαμε τον Κρις Μπότοσαν
και επιβεβαιώσαμε ότι το Σαββατοκύριακο ήταν με την κοπέλα του.
Ο Κρις Μπότοσαν τελικά απαλλάχθηκε από ύποπτος.
Μιλήσαμε με τη φίλη της Τζάνα, τη Νίνι.
Είπε ότι η Τζάνα φαινόταν χαρούμενη την Παρασκευή το βράδυ,
και ότι δεν ήθελε να μείνει έξω ως αργά.
Ήπιε μόνο μισό ποτήρι κρασί στη συναυλία του Έρικ Κλάπτον,
γιατί έπρεπε να ξυπνήσει νωρίς
για το ραντεβού της με τον Ντιν, τον γυμναστή της.
Ο Ντιν μού είπε ότι ήταν προσωπικός της γυμναστής
εδώ και τέσσερα, πέντε χρόνια.
Δεν έχανε ποτέ ραντεβού και δεν αργούσε ποτέ.
Κάθε Σάββατο πρωί, γύρω στις επτά,
πήγαιναν για τρέξιμο στην παραλία.
Οι ερευνητές αναρωτήθηκαν
μήπως υπήρχε κάποια ρομαντική σχέση.
Έχει αρχίσει να αλλάζει την εικόνα της.
Είχε φτιάξει τα δόντια της.
Είχε αδυνατίσει.
Η Τζάνα μοιραζόταν μια μέρα προσωπικής προπόνησης
με μια καλή φίλη της, την Κόνι.
Και η Κόνι είπε ότι δεν υπήρχε σεξουαλική έλξη
μεταξύ του Ντιν και της Τζάνα.
Όλα ήταν πολύ επαγγελματικά.
Η Τζάνα είχε εμμονή με τις προπονήσεις της.
Επαληθεύσαμε την ιστορία του, ελέγξαμε το άλλοθί του
και αθωώθηκε ως ύποπτος.
Δεν υπήρχε τίποτα μεταξύ του Ντιν και της Τζάνα.
Απ' όσο ήξερα τη Τζάνα, δεν υπήρχε πιθανότητα
να είχε φύγει με κάποιον άλλον εραστή.
Ήταν αδύνατον να είχε φύγει με τη θέλησή της.
Σίγουρα κάτι της είχε συμβεί.
ΠΑΡΑΣΚΕΥΗ 17 ΑΥΓΟΥΣΤΟΥ ΣΥΝΑΥΛΙΑ ΜΕ ΝΙΝΙ
Ο Ντιν μού είπε ότι η Τζάνα έχασε το ραντεβού
το Σάββατο στις επτά το πρωί.
Την πήρε στο σπίτι. Δεν απάντησε.
Την πήρε στο κινητό. Δεν απάντησε.
Ξαφνιάστηκε που δεν εμφανίστηκε.
Είχε και ραντεβού για μασάζ
το Σάββατο στις 2:00 μ.μ. με τη Νίνι.
Η Νίνι είπε ότι η Τζάνα δεν ήρθε.
Προσπάθησε να τη βρει μες στο Σαββατοκύριακο,
αλλά δεν πήρε απάντηση.
Η Νίνι τηλεφώνησε στον τηλεφωνητή του Μπρους.
Ούτε η Τζάνα ούτε ο Μπρους απάντησαν ποτέ.
Αυτό κίνησε υποψίες.
Ρώτησα τον Μπρους "Γιατί η Τζάνα δεν απαντάει στα τηλεφωνήματα;"
Είπε απλώς ότι δεν ήθελαν να επικοινωνήσουν με κανέναν.
Είναι επαγγελματίες μεσίτες
και μου φάνηκε παράξενο που δεν απαντούσαν σε τηλεφωνήματα.
25 ΑΥΓΟΥΣΤΟΥ 2001 Η ΤΖΑΝΑ ΑΓΝΟΟΕΙΤΑΙ 5 ΜΕΡΕΣ
Ερευνώντας τέτοιες υποθέσεις, θέλεις όσες πληροφορίες μπορείς να πάρεις.
Οι οικονόμοι ξέρουν πολλά.
Βλέπουν τι συμβαίνει. Είναι τα σιωπηλά μάτια μέσα σ' ένα σπίτι.
Μίλησα με την οικονόμο.
Την έλεγαν Κονσουέλο.
Είπε ότι η ρουτίνα της ήταν κάθε Τρίτη
να αλλάζει τα κλινοσκεπάσματα στην κρεβατοκάμαρα.
Είπε ότι όταν έστρωσε το κρεβάτι την προηγούμενη εβδομάδα,
είχε ένα ασπρόμαυρο σεντόνι με γράμματα.
Υπήρχαν μηνύματα στα σεντόνια.
"Ευτυχία", "αγάπη", όμορφα μηνύματα.
Αλλά την Τρίτη στις 21 του μήνα,
όταν είδα το κρεβάτι, δεν ήταν τα ίδια σεντόνια.
ΤΡΙΤΗ 14 ΑΥΓΟΥΣΤΟΥ Η ΚΟΝΣΟΥΕΛΟ ΑΛΛΑΖΕΙ ΣΕΝΤΟΝΙ
ΔΕΥΤΕΡΑ 20 ΑΥΓΟΥΣΤΟΥ Ο ΜΠΡΟΥΣ ΔΗΛΩΝΕΙ ΤΗΝ ΕΞΑΦΑΝΙΣΗ
ΤΡΙΤΗ 21 ΑΥΓΟΥΣΤΟΥ ΔΙΑΦΟΡΕΤΙΚΑ ΣΕΝΤΟΝΙΑ
Τα σεντόνια που είχε βάλει την προηγούμενη Τρίτη είχαν χαθεί.
Και τώρα υπήρχε μόνο ένα διπλό σεντόνι στο κρεβάτι
και το κρεβάτι είναι υπέρδιπλο.
Στα εννέα χρόνια που δούλευα για τους Κόκλιτς,
δεν άλλαξαν ποτέ τα σεντόνια.
Εγώ το κάνω κάθε Τρίτη.
Δεν το κάνουν ποτέ.
Και πρόσθεσε ότι τα σεντόνια δεν υπήρχαν πουθενά στο σπίτι.
Ούτε στο πλυντήριο, ούτε σε κανένα δωμάτιο,
οπότε ανησυχούσε πολύ γι' αυτό.
Είπε επίσης ότι έλειπε μια πετσέτα από το μπάνιο.
Έλειπε κι ένα μαξιλάρι.
Ήταν πολύ ασυνήθιστο.
Υπήρχε μια θεωρία ότι η Τζάνα απήχθη από το κρεβάτι της
από τον ανώνυμο άντρα που καλούσε την Τζάνα στο σπίτι.
Αλλά ο Μπρους μάς είπε ότι δεν υπήρχαν σημάδια διάρρηξης.
Οι πόρτες ήταν κλειδωμένες. Ο συναγερμός λειτουργούσε.
Όλα ήταν ασφαλή στο σπίτι.
Πρέπει να ήταν κάποιος που ήξερε την Τζάνα
και γνώριζε τις κινήσεις της και ότι ο Μπρους είχε φύγει από το σπίτι.
27 ΑΥΓΟΥΣΤΟΥ 2001 Η ΤΖΑΝΑ ΑΓΝΟΟΕΙΤΑΙ 7 ΜΕΡΕΣ
Δεν είχαμε στοιχεία για την εξαφάνισή της.
Και στις 27 Αυγούστου,
λάβαμε ένα τηλεφώνημα ότι εντοπίστηκε το αυτοκίνητό της
στην οδό Καλιφόρνιας στο Σίγκναλ Χιλ,
κι αυτό ήταν πολύ σημαντική πληροφορία.
Ψάχνοντας αρχικά το αυτοκίνητό της,
δεν βρήκαμε την τσάντα, το όπλο ή το κινητό της.
Ωστόσο, ελέγξαμε το πορτμπαγκάζ
και είδαμε ένα φτερό πίσω.
Το φτερό στο πορτμπαγκάζ
ήταν πολύ σημαντικό, επειδή έλειπε το μαξιλάρι της.
Και μετά βρήκαμε μια μεγάλη κηλίδα αίματος.
Σε μια εξαφάνιση,
όταν βρεις μια σημαντική ποσότητα αίματος,
τότε είναι που λες "Δεν είναι καλό αυτό".
Είναι πολύ γλυκό, φιλικό κορίτσι.
Δεν υπάρχει λόγος να το κάνει κάποιος αυτό.
Υπάρχει μια μικρή πιθανότητα να τη βρουν ζωντανή,
αλλά είμαι έτοιμη για ό,τι κι αν συμβεί.
Πρέπει να μάθω, να τελειώσει.
Τώρα αναζητάς τη σορό.
Πού είναι; Πού είναι η σορός της; Πρέπει να τη βρούμε.
31 ΑΥΓΟΥΣΤΟΥ 2001 Η ΤΖΑΝΑ ΑΓΝΟΕΙΤΑΙ 11 ΜΕΡΕΣ
Συγκροτήθηκε μια ομάδα 140 ατόμων για να ερευνήσει τα κοιτάσματα πετρελαίου.
Αν βρείτε κάτι,
απομακρύνεστε και δεν αγγίζετε τίποτα.
Το αμάξι της Τζάνα βρέθηκε δίπλα στις πετρελαιοπηγές του Σίγκναλ Χιλ.
Και σε όλη αυτήν την περιοχή, υπάρχουν πολλές τεράστιες βαθιές τρύπες,
απ' όταν έψαχναν πετρέλαιο.
Ήμασταν εκεί έξω για αρκετό καιρό και δεν βρέθηκε τίποτα.
Ήταν πολύ απογοητευτικό γιατί θέλαμε να ανακουφίσουμε την οικογένεια.
Τώρα ξεκινάμε από το μηδέν.
Δεν είχαμε ακόμα πτώμα
και η αλήθεια είναι ότι είμαστε ερευνητές ανθρωποκτονιών.
Όταν έχεις υπόθεση χωρίς πτώμα,
είναι δύσκολο να την αποδείξεις στην Καλιφόρνια.
5 ΣΕΠΤΕΜΒΡΙΟΥ 2001 Η ΤΖΑΝΑ ΑΓΝΟΕΙΤΑΙ 16 ΜΕΡΕΣ
Εξασφαλίσαμε κι άλλο ένταλμα έρευνας για το σπίτι
και κάναμε εξέταση με λουμινόλη.
Βρέθηκε μια σταγόνα αίματος στην κρεβατοκάμαρα
στο χαλί δίπλα στο κρεβάτι.
Πήραμε δείγματα DNA από τη βούρτσα των μαλλιών της.
Οι κηλίδες αίματος που βρέθηκαν στην κρεβατοκάμαρα
και το αίμα στο πορτμπαγκάζ ταίριαζαν με το DNA της Τζάνα.
Συγκεντρώναμε ακόμα στοιχεία,
αλλά η ποσότητα αίματος στο αυτοκίνητο
οδηγούσε στο συμπέρασμα ότι δολοφονήθηκε
και το πτώμα της τοποθετήθηκε εκεί κάποια στιγμή.
Θα μπορούσαμε να το ταξινομήσουμε από κρίσιμη εξαφάνιση σε ανθρωποκτονία.
Σε αυτό το σημείο της έρευνάς μας, ο σύζυγός της, ο Μπρους,
ήταν ο μόνος που είχε πρόσβαση σ' αυτήν.
Ήταν ο τελευταίος που την είδε ζωντανή
και το μόνο του άλλοθι ήταν ότι πέρασαν μαζί το Σαββατοκύριακο.
Τώρα αρχίζουμε να επικεντρωνόμαστε στον Μπρους.
Από την πλευρά των ερευνητών,
ο Μπρους ισχυρίζεται ότι η Τζάνα ήταν μαζί του όλο το Σαββατοκύριακο,
Σάββατο, Κυριακή και Δευτέρα πρωί.
Ρώτησαν τον Μπρους αν ήταν πρόθυμος να περάσει από ανιχνευτή ψεύδους.
"Θέλουμε να επαληθεύσουμε την ιστορία σου".
Και ο Μπρους δέχτηκε.
Ρώτησε τους ερευνητές αν μπορούσε να δει τις ερωτήσεις εκ των προτέρων.
Δεν παρέχουμε αυτές τις ερωτήσεις.
Έχει πάρει πολλές συμβουλές από φίλους,
νομικούς και αστυνομικούς,
και έχει ακούσει πολλές τρομακτικές ιστορίες
για ερωτήσεις-παγίδες.
Είχε δικηγόρο
κι αυτός τον συμβούλεψε να μην περάσει ανιχνευτή ψεύδους.
Ο Μπρους ήθελε οπωσδήποτε να κάνει κάτι.
Δεν μπορούσε να κάθεται και να μην κάνει τίποτα.
Κάνω τα πάντα για να βρω τη γυναίκα μου.
Ξέρω ότι τηλεφώνησε στα κανάλια και έκανε έκκληση.
Με λένε Μπρους Κόκλιτς
και ψάχνω την εδώ και 11 χρόνια σύζυγό μου
και προσφέρω αμοιβή 100.000 δολαρίων για την επιστροφή της.
Η αμοιβή των 100.000 δολαρίων ισχύει. Θέλω πίσω τη γυναίκα μου.
Θα κάνω τα πάντα για να τη βρω.
Ο Μπρους είχε βγει και έδινε συνεντεύξεις.
Καθώς περνούσε ο καιρός, πολλές κυρίες
είδαν τις συνεντεύξεις και επικοινώνησαν με το Τμήμα του Σερίφη.
Είπαν ότι ο Μπρους επικοινώνησε μαζί τους για να βγουν ραντεβού.
Ήταν μια κυρία στην τράπεζα.
Ο Μπρους ήρθε και της είπε
"Θα ήθελες να βγεις για φαγητό μαζί μου;"
Δεν το πολυσκέφτηκε,
ώσπου είδε τη συνέντευξη για την εξαφάνιση της γυναίκας του.
Μια άλλη κυρία δούλευε σε γραφείο μεσεγγύησης.
Δεν ήθελε να έχει καμία σχέση.
Μετά ήταν και μια γειτόνισσα.
Βρήκε ένα σημείωμα στο παρμπρίζ της.
Έγραφε "Από τον Μπρους Κόκλιτς.
Θα ήθελε η εγγονή σου να βγει μαζί μου;"
Της φάνηκε παράξενο.
"Γιατί έβαλε σημείωμα για να γνωρίσει την εγγονή μου;"
Λίγο πριν και μετά την εξαφάνιση της Τζάνα,
ζητάει διάφορα ραντεβού
και όλες τον απορρίπτουν επειδή τις τρομάζει.
Ο Μπρους ήθελε να βγει με διάφορες γυναίκες,
ενώ έδινε συνεντεύξεις για το πόσο του έλειπε η γυναίκα του
και ότι θα έκανε τα πάντα για να τη φέρει πίσω.
Τι συμβαίνει εδώ;
Δεν είναι σύζυγος που πενθεί.
Φαίνεται ύποπτο.
Αρχίζει να γίνεται πιο ανησυχητικό.
Καθώς η έρευνα εμβαθύνει,
ανακαλύπτουν από φίλους και συγγενείς
ότι η Τζάνα δεν ήταν ικανοποιημένη με τη ζωή της.
Η Τζάνα μού είπε ότι θα υιοθετούσαν.
Ήθελε πολύ να κάνει οικογένεια.
Είχαν ήδη συμπληρώσει τα χαρτιά
και ήμασταν ενθουσιασμένες.
Μια μέρα, εμφανίζεται για φαγητό,
έναν μήνα περίπου προτού εξαφανιστεί.
Και είπα "Πώς πάει η υιοθεσία;"
Και μου είπε "Δεν θα υπάρξει υιοθεσία".
Τώρα αναρωτιέμαι μήπως ήταν κάτι άλλο με εκείνη και τον Μπρους.
Δεν μπορούσα να φανταστώ τον Μπρους να υιοθετεί,
γιατί η Τζάνα θα απομακρυνόταν από τη δουλειά,
αν γινόταν μαμά.
Μήπως η Τζάνα είχε βαρεθεί την εξουσία του Μπρους
που της έλεγε συνέχεια
"Πρέπει να βγάλουμε περισσότερα";
Ο Μπρους ήθελε τον έλεγχο.
Στη δουλειά.
Στις προσωπικές σχέσεις.
Έτσι ήταν.
Μάθαμε ότι ο Μπρους Κόκλιτς έχει μακρά ιστορία
να ζητάει ραντεβού και να κάνει αγενή σχόλια σε γυναίκες,
να τις αρπάζει, να κάνει διάφορα.
Είναι πρόβλημα σε έναν γάμο.
Ξενοκοίταζε ενώ ήταν παντρεμένος.
Η Τζάνα ήξερε κάποια πράγματα.
Δεν ξέρουμε τι ακριβώς σκεφτόταν,
αλλά ξέρουμε ότι προσπαθούσε να βελτιώσει τον εαυτό της,
να γίνει πιο ανεξάρτητη,
να μπορεί να ζήσει μόνη της αν ήθελε.
Έψαχνε μια νέα ζωή, κάτι διαφορετικό.
Πιστεύω ότι ίσως τον απείλησε με διαζύγιο.
Αν η Τζάνα είπε "Τελειώσαμε. Δεν θες τα ίδια που θέλω εγώ",
φαντάζομαι ότι ο Μπρους δεν αντέδρασε καλά.
Ήταν πολύ φιλόδοξος. Κυνηγούσε λεφτά και στόχους.
Αν έπαιρναν διαζύγιο, θα έχανε τη μισή του περιουσία.
Ειλικρινά πιστεύω ότι τη σκότωσε για τα λεφτά.
Δεν ήθελε να τα αποχωριστεί.
Μάθαμε ότι ο Μπρους και η Τζάνα είχαν ασφάλεια ζωής 1.000.000 δολαρίων.
Μάλλον δολοφονήθηκε για οικονομικό όφελος.
Εκείνη την περίοδο, μιλήσαμε σε δυο γείτονες που είπαν
ότι το Σάββατο το πρωί άκουσαν
κάτι σαν τσακωμό ενός άντρα και μιας γυναίκας.
Ο άλλος το περιέγραψε σαν να μετακινούσε κάποιος βαριά έπιπλα.
Η εικόνα αρχίζει να σχηματίζεται όλο και περισσότερο.
ΟΚΤΩΒΡΙΟΣ 2001 Η ΤΖΑΝΑ ΑΓΝΟΕΙΤΑΙ 2 ΜΗΝΕΣ
Λάβαμε μια κλήση από έναν μάρτυρα που είδε
ένα λευκό Pathfinder
μπροστά σε ένα σπίτι στην οδό Καλιφόρνια στο Σίγκναλ Χιλ,
αλλά δεν ήξεραν αν ήταν της Τζάνα.
Κάποιος είπε ότι είδε το αμάξι παρκαρισμένο εκεί
την Κυριακή πριν δηλωθεί η εξαφάνισή της.
Ο μάρτυρας είδε έναν λευκό άντρα με άσπρο πουκάμισο
να κάθεται στο δρομάκι,
και του φάνηκε ύποπτο.
Το Τμήμα του Σερίφη αναρωτήθηκε αν ήταν ο Μπρους.
Φτιάξαμε τρεις ξεχωριστούς φακέλους ταυτοποίησης.
Ένας είχε τον Μπρους, ένας τον Ντιν, τον γυμναστή,
και ο τρίτος τον συνεργάτη, τον Κρις Μπότοσαν.
Ο μάρτυρας είδε τους τρεις φακέλους
και διάλεξε αυτόν
που έδειχνε τον Μπρους ως το άτομο που καθόταν στο αμάξι.
Αυτό τοποθετούσε τον Μπρους στην περιοχή την Κυριακή,
ενώ είχε πει ότι ήταν σπίτι με τη γυναίκα του.
Ο Μπρους ήθελε να κατηγορηθεί άλλος για την εξαφάνιση της γυναίκας του,
και φάνηκε ότι πήγε επίτηδες το αμάξι της
σε μια πολύ φτωχή γειτονιά
με τα κλειδιά στη μίζα, με τα παράθυρα κατεβασμένα,
ελπίζοντας να το πάρει κάποιος,
ώστε να φανεί ότι κάποιος άλλος απήγαγε ή έκλεψε την Τζάνα.
Το Σίγκναλ Χιλ είναι βόρεια του Λονγκ Μπιτς.
Οι Κόκλιτς είχαν κάποια συγκροτήματα διαμερισμάτων εκεί.
Πήραμε πληροφορίες από κατοίκους στο Σίγκναλ Χιλ
που είδαν κάτι παιδιά να παίρνουν το αμάξι
για βόλτες στη γειτονία,
και μετά σε ένα γκαράζ.
Γινόταν εμφανές, όχι μόνο σ' εμάς,
αλλά και σε συγγενείς και φίλους της Τζάνα,
που είχαν αρχίσει να έχουν αμφιβολίες για τον Μπρους.
Τον εμπιστευόμουν και δεν είχα λόγο να μην πιστέψω
όλα όσα μας είχε πει ως τότε.
Τώρα κοιτούσα τα πάντα και αναρωτιόμουν αν είχα κάνει λάθος γι' αυτόν.
Υπήρχαν άραγε πράγματα που δεν μου έλεγε ο Μπρους;
Είχε κάποια πλευρά που δεν ήξερα,
που δεν θεωρούσα δυνατή;
Φτιάξαμε ένα χρονοδιάγραμμα για τις 18 και 19 Αυγούστου.
Σύμφωνα με τον Μπρους, στις 12:30, η Τζάνα επιστρέφει από τη συναυλία.
Νωρίς το πρωί του Σαββάτου, οι γείτονες από απέναντι
άκουσαν έναν καβγά άντρα και γυναίκας.
Όταν οι ερευνητές ρώτησαν τον Μπρους
"Πού ήσασταν όλο το Σαββατοκύριακο;",
εκείνος είπε
"Το Σάββατο διαβάσαμε βιβλία, είδαμε τηλεόραση.
Την Κυριακή πήγαμε βόλτα και μιλήσαμε με ανθρώπους στη γειτονιά".
Όταν οι ερευνητές ρώτησαν τους γείτονες, αυτοί είπαν "Δεν τους είδαμε ποτέ".
Αλλά ο Μπρους τούς ρωτούσε
"Θυμάσαι που σου μίλησα την Κυριακή; Θυμάσαι;"
Κι έλεγαν "Όχι, δεν μιλήσαμε".
Δεν μπορέσαμε να επιβεβαιώσουμε όσα είπε ο Μπρους.
Δεν θυμόταν καν τι φορούσαν.
Ο Μπρους Κόκλιτς δημιούργησε την υποψία
ότι κάποιος εκεί έξω απειλούσε την Τζάνα.
Κατεύθυνε την έρευνα από την αρχή.
Νόμιζε ότι ήταν ληστεία, απαγωγή
ή ότι ήταν το άτομο από τον τηλεφωνητή.
Όλα αυτά πρέπει να ερευνηθούν, και έτσι έγινε,
αλλά αποκλείστηκαν όλα.
Ο Μπρους είχε κίνητρο. Ήταν ο μόνος που είχε.
Ο Μπρους είχε πολλά να κερδίσει από τον θάνατο της Τζάνα,
την πιθανή ασφάλεια ζωής του ενός εκατομμυρίου,
όλα τα ακίνητα,
και το όμορφο σπίτι που είχαν στο γήπεδο του γκολφ.
Αν μπορούσε να αποφύγει το διαζύγιο, θα τα έπαιρνε όλα.
Η αστυνομία σάς θεωρεί ύποπτο;
Όχι, απ' όσο ξέρω.
Κάνω ό,τι μπορώ για να βρω τη γυναίκα μου.
Ο Μπρους δεν είχε χαρακτηριστικά πένθους.
Η γυναίκα του αγνοούταν κι αυτός την έπεφτε σε γυναίκες
και προσπαθούσε να κάνει σεξ μαζί τους.
Ο Μπρους ήθελε να είναι ελεύθερος.
Ήθελε να γίνει μεγιστάνας ακινήτων, ο τύπος με τα λεφτά και την περιουσία,
και η Τζάνα ήταν εμπόδιο.
Σκέφτηκε ένα σχέδιο να ξεφορτωθεί και να σκοτώσει τη γυναίκα του.
Πιστεύω ότι ο Μπρους σκότωσε τη γυναίκα του το Σάββατο το πρωί.
Ο Μπρους τύλιξε το σώμα της στα σεντόνια με τη μαξιλαροθήκη ή την πετσέτα
και το μετέφερε στο πορτμπαγκάζ του Pathfinder,
που ήταν στο γκαράζ.
Από την ποσότητα αίματος στο αμάξι, ίσως βρισκόταν σε ενεργητική αποσύνθεση.
Ένα σώμα αρχίζει να υγροποιείται καθώς αρχίζει να αποσυντίθεται.
Οπότε αναρωτιέμαι
αν την κράτησε στο γκαράζ το Σάββατο και την Κυριακή.
ΛΑΪΚΓΟΥΝΤ ΣΠΙΤΙ ΚΟΚΛΙΤΣ
Και μετά τη μετακίνησε
και την πέταξε κάπου ανάμεσα στο σπίτι τους και το Σίγκναλ Χιλ,
γιατί την Κυριακή το βράδυ το Pathfinder εθεάθη στο Σίγκναλ Χιλ
με αυτόν στη θέση του οδηγού.
Και μετά περπάτησε τα έξι χιλιόμετρα ως το Λέικγουντ.
Όλη η ομάδα έκανε καλή δουλειά
να αποκλείσει κάθε άλλη πιθανότητα.
Όλοι οι δρόμοι οδηγούν στον Μπρους Κόκλιτς.
Όταν αθροίσεις όλα αυτά τα σημαντικά, ενοχοποιητικά στοιχεία,
αρκούν για να βγει ένταλμα σύλληψης.
ΣΥΛΛΗΨΗ ΑΝΤΡΑ ΓΙΑ ΤΟΝ ΦΟΝΟ ΑΓΝΟΟΥΜΕΝΗΣ ΣΥΖΥΓΟΥ
30 ΙΑΝΟΥΑΡΙΟΥ 2002 Η ΤΖΑΝΑ ΑΓΝΟΕΙΤΑΙ 4 ΜΗΝΕΣ
Μόλις μάθαμε ότι ο Μπρους είχε συλληφθεί,
όλα αυτά τα κομμάτια μπήκαν στη θέση τους για μένα και τη γυναίκα μου,
και μας στεναχώρησε που έπρεπε να σκεφτούμε
ότι ο Μπρους είχε κάποια σχέση.
Υπήρχαν πολλά περιστασιακά στοιχεία που υποδείκνυαν την ενοχή του.
Σκέφτηκα "Τέλεια. Θα μείνει φυλακή ως τη δίκη του".
Αλλά έκανα λάθος.
Βγήκε με εγγύηση 1.000.000 δολαρίων.
Αγαπώ τη γυναίκα μου. Ελπίζω να βρεθεί.
Κι εγώ είμαι ολόψυχα αθώος.
18 ΦΕΒΡΟΥΑΡΙΟΥ 2003 ΕΝΑΡΞΗ ΤΗΣ ΔΙΚΗΣ
Μετά από πολλούς μήνες, σχεδόν έναν χρόνο, άρχισε η δίκη.
Για να καταδικαστεί, πρέπει να αποδείξουμε
ότι αυτός προκάλεσε την εξαφάνισή της σκοτώνοντάς την.
Αλλά το πρόβλημα είναι ότι δεν έχουμε το καλύτερο αποδεικτικό, δηλαδή το πτώμα.
Οι έρευνες για το πτώμα συνεχίζονται.
Αυτή η υπόθεση άνοιξε τα μάτια όλων μας,
γιατί κανείς δεν είχε υπόθεση χωρίς πτώμα.
Δεν υπήρχαν πολλές τέτοιες υποθέσεις που κατέληγαν σε καταδίκη.
Είχαμε μόνο περιστασιακά στοιχεία.
Είναι σημαντικό καθήκον του εισαγγελέα να πείσει και τους 12 ενόρκους
ότι δεν υπάρχει αμφιβολία.
Αν δεν υπάρχει σορός, υπάρχει πάντα αμφιβολία.
Η Τζάνα είχε ασφάλεια ζωής 1.000.000 δολάρια.
Ο Μπρους μπορούσε να την εισπράξει.
Η εισαγγελία έπρεπε να αποδείξει ότι υπήρχε οικονομικό κίνητρο.
Η εισαγγελία είχε πολλούς καλούς μάρτυρες
που ήθελαν να καταθέσουν εκ μέρους της Τζάνα.
Είχα ευθύνη να το κάνω.
Ήταν η πιο γλυκιά κυρία στον κόσμο.
Δεν της αξίζει αυτό.
Όταν είδα τον Μπρους, δεν ήταν καθόλου αγχωμένος.
Ο Μπρους ήθελε να καταθέσει, κάτι που ήταν έκπληξη.
Τις περισσότερες φορές, αν ένας κατηγορούμενος καταθέσει,
κάνει περισσότερο κακό στην υπόθεσή του παρά καλό.
Ωστόσο, η υπεράσπιση είχε ισχυρά στοιχεία.
Δεν υπάρχει κανένα κίνητρο…
ΧΕΝΡΙ ΣΑΛΣΙΝΤΟ ΔΙΚΗΓΟΡΟΣ
…είτε προσωπικό είτε χρηματικό, όπως ισχυρίζονται.
Ο Μπρους Κόκλιτς κατέθεσε ότι είχε καλή σχέση με τη γυναίκα του.
Οι δικηγόροι του έδειξαν φωτογραφίες από τις διακοπές τους.
Έδειξαν στους ενόρκους κάρτες γενεθλίων και επετείων
που είχαν ανταλλάξει όσο ήταν παντρεμένοι.
Παρουσίασε μια διαφορετική εικόνα.
Το ερώτημα ήταν αν θα το πίστευαν οι ένορκοι.
Ως ερευνητής, πάντα σκέφτεσαι
ότι έχεις χτίσει την υπόθεση και θα την κρίνουν
και αρκεί να μην πειστεί μόνο ένα άτομο.
Και πάει.
Αφού παρουσιάστηκαν τα στοιχεία,
ο δικαστής διάβασε τις οδηγίες στους ενόρκους,
και πήγαν να συσκεφτούν.
Πέρασε μια μέρα χωρίς να γίνει τίποτα.
Άλλη μια μέρα, κι άλλη μία. Συνεχιζόταν.
Όταν ξεπερνάει τις δύο μέρες, αρχίζω να ανησυχώ.
Οι ένορκοι συσκέφτονταν επί έξι μέρες.
Επτά τον θεωρούσαν ένοχο και πέντε αθώο.
Δεν μπόρεσαν να καταλήξουν σε ομόφωνη ετυμηγορία.
Ο δικαστής κήρυξε κακοδικία. Το δικαστήριο ήταν σε αδιέξοδο.
Είναι δύσκολο να το δεχτείς.
Ειδικά αφού είχαμε εφτά που πίστεψαν αυτό που παρουσιάσαμε.
Δεν το πίστευα ότι ο Μπρους τη γλίτωσε.
Σκότωσε την Τζάνα και αφέθηκε ελεύθερος.
Η εισαγγελία αναγκάστηκε να το εξετάσει σοβαρά
και αποφασίστηκε να το ξανακάνουμε,
αλλά με άλλη προσέγγιση.
ΟΚΤΩΒΡΙΟΣ 2003 8 ΜΗΝΕΣ ΑΡΓΟΤΕΡΑ
Μου ζήτησαν να έρθω και να δημιουργήσω μια "οπτική δίκη",
όπου θα παρουσιάζαμε όλα τα περιστασιακά στοιχεία σε slideshow.
Θα είχαμε γραφήματα.
ΑΝΤΙΚΕΙΜΕΝΑ ΠΟΥ ΛΕΙΠΟΥΝ
Δεν θα τονίζαμε ότι τη σκότωσε για την ασφάλεια ζωής.
Θα επικεντρωνόμασταν στο χρονοδιάγραμμα.
Τα σεντόνια, το στήσιμο του αυτοκινήτου,
όλα αυτά έδειχναν την ενοχή του Μπρους.
ΑΡΧΙΖΕΙ Η ΔΕΥΤΕΡΗ ΔΙΚΗ ΓΙΑ ΣΥΖΥΓΟΚΤΟΝΙΑ
Στο τέλος της δίκης, όταν οι ένορκοι πήγαν να συσκεφτούν,
ένιωθα πολύ καλά.
Οι ένορκοι μίλησαν μόνο μερικές ώρες. Λιγότερο από μισή μέρα.
Και μετά χτύπησαν το κουδούνι. Είχαν βγάλει ετυμηγορία.
Οι ένορκοι βγήκαν και διαβάστηκε η ετυμηγορία.
Ο Μπρους Κόκλιτς κρίθηκε ένοχος.
ΕΝΟΧΟΣ Ο ΚΟΚΛΙΤΣ ΓΙΑ ΣΥΖΥΓΟΚΤΟΝΙΑ
Θυμάμαι ότι καθόμουν εκεί και έκλαιγα.
Ήταν το αποκορύφωμα όλων όσων είχαν συμβεί.
Τώρα μπορούμε να την κηδέψουμε.
ΜΗΤΕΡΑ ΤΗΣ ΤΖΑΝΑ
Μακάρι να μπορούσαμε να τον κάνουμε να μας πει τι της έκανε.
Και ο δράστης έχει οικογένεια.
Είναι απογοητευμένοι και ντροπιασμένοι.
Δεν υπήρχε λόγος να πεθάνει η Τζάνα.
Είναι βασανιστικό να μην ξέρεις πού είναι το πτώμα της,
ώστε να έχουμε την παρηγοριά ενός τελευταίου αποχαιρετισμού.
ΜΗΤΡΙΑ ΤΗΣ ΤΖΑΝΑ
Μπρους, σκότωσες τη γυναίκα που σε αγαπούσε.
Πήρες όσα ήταν και θα μπορούσε να είναι η Τζάνα.
Πήρες μια κόρη. Πήρες μια ανιψιά και μια ξαδέρφη.
Πήρες τη θέληση του πατέρα της να ζήσει και το μόνο πράγμα που τον παρηγορούσε.
Θα φυλακιστείς στις κρατικές φυλακές
για την περίοδο που ορίζει ο νόμος, 15 χρόνια ως ισόβια.
Όταν ο δικαστής εξήγγειλε την ποινή του Μπρους,
γύρισε και μου είπε "Μην ανησυχείς για μένα. Θα είμαι εντάξει".
Και του πέρασαν χειροπέδες και τον πήραν.
Είναι εγωιστής και χειριστικός
και νόμιζε ότι θα τη γλίτωνε.
Δεν τα κατάφερε.
Ο Μπρους δεν μπόρεσε να ξεγελάσει τους ερευνητές λαγωνικά.
Όλοι είναι περήφανοι που δουλεύουν στο τμήμα.
Παίρνεις μια υπόθεση και τη δουλεύεις. Δεν θα την αφήσεις.
Παρ' όλο που επικοινωνώ ακόμα με τον Μπρους,
δεν νιώθω καμία συμπόνοια γι' αυτόν και την κατάστασή του,
μα δεν μπορώ να τον τιμωρήσω παραπάνω.
Νιώθω άσχημα για τους γονείς της Τζάνα που δεν ξέρουν τι απέγινε η κόρη τους.
Είναι λυπηρό και μου ραγίζει την καρδιά.
Μου λείπει η Τζάνα κάθε μέρα.
Ακόμα με πονάει.
Ήταν υπέροχος άνθρωπος.
Ναι, μου λείπει πολύ.
Συγγνώμη.
Το να ενώσεις αυτό το παζλ,
να το πας στο δικαστήριο και να το δουν 12 άτομα
και να συμφωνήσουν ομόφωνα
με αυτά που κάναμε εγώ και η ομάδα μου,
είναι τόσο ικανοποιητικό.
Καθώς κοιτάζω πίσω και σκέφτομαι
τώρα που δεν είμαι πια ερευνητής…
Βγήκα στη σύνταξη πριν από 32 μέρες, οπότε είναι…
Μετά από 42 χρόνια, ακόμα το επεξεργάζομαι.
Ναι, είχα κατάθλιψη όταν έφυγα από το τμήμα.
Είναι σαν οικογένειά μου.
Μου λείπει ο ενθουσιασμός, η πρόκληση του να λύσω μια υπόθεση,
οπότε το σκέφτηκα έναν χρόνο και έπρεπε να γυρίσω πίσω.
Δεν άντεχα να αποσυρθώ.
Έκλαψα.
Το έκανα. Απλώς ένιωθα τόσο διχασμένη, δεν το ένιωθα στην καρδιά μου.
Η Κάρεν Σόνκα συνταξιοδοτήθηκε, αλλά αποφάσισε να επιστρέψει.
Είναι εργασιομανής.
Η τρελή γύρισε.
Υπάρχει ένα πολύ μικρό ποσοστό ανθρώπων που έρχονται στο Τμήμα Ανθρωποκτονιών
και μένουν εκεί, ας πούμε, πάνω από μια δεκαετία.
Πρέπει να είσαι ξεχωριστός
για να αντιμετωπίσεις αυτό το τραύμα.
Δεν υπάρχει άλλη δουλειά σαν τη δική μας,
ούτε στην επιβολή νόμου, σαν το Ανθρωποκτονιών.
Νομίζω ότι εκεί γίνεται οικογένεια.
Σ' εκείνο το δωμάτιο υπάρχουν διαφορετικές ιδεολογίες.
Διαφορετικές θρησκείες, διαφορετικές φυλές,
διαφορετικά πολιτικά κόμματα,
αλλά συνεργαζόμαστε…
ΡΙΤΣ ΤΟΜΛΙΝ ΣΥΝΤΑΞΙΟΥΧΟΣ ΕΡΕΥΝΗΤΗΣ
για τη δουλειά.
Συμμετέχουμε σε κάτι πολύ μεγαλύτερο.
Είναι μεγάλο φορτίο ευθύνης στους ώμους σου.
-Αλλά είναι ωραίο, έτσι; -Ναι.
Να παίρνεις τις μεγάλες αποφάσεις.
Θα έλεγα ότι αν μου λείπει κάτι, είναι οι συνάδελφοί μου
και οι ωραίες στιγμές μας,
και οι σοβαρές και οι παιχνιδιάρικες.
Κατά βάθος, πάντα θα είσαι ερευνητής.
Αν έπρεπε να το ξανακάνω, και ήμουν 25 ή 30 χρονών
και ήξερα τι θα γίνει τα επόμενα 35 χρόνια,
δεν θα άλλαζα απολύτως τίποτα.
Τίποτα. Ήταν η καλύτερη εμπειρία της ζωής μου.